НИЙСЛЭЛИЙН БИЕИЙН ТАМИР, СПОРТЫН ГАЗРААС2012-2015 ОНД БИЕИЙН ТАМИР, СПОРТЫН ЧИГЛЭЛЭЭР ХИЙГДСЭН АЖЛУУДЫН ТАЛААРХИ МЭДЭЭЛЭЛ

2015.09.08

**Нэг. Улс, нийслэл болон гадаад, дотоодын зээл тусламжийн**

**хөрөнгө оруулалтаар хийгдсэн ажлууд**

1. Биеийн тамир, спортын материаллаг баазыг бэхжүүлэх чиглэлээр 2012-2016 онуудад нийслэлд болон 6-н дүүрэгт баригдах Улсын хөрөнгө оруулалтын **54 тэрбум 464.6** сая төгрөгийн өртөг бүхий Спорт цогцолборуудын барилгын ажлыг гүйцэтгэгч компаниуд 30-90 хувьтай гүйцэтгэсэн.
2. Улсын төсөвт нийслэлд олон улсын стандартад нийцсэн 50 метрийн усан бассейн байгуулах хөрөнгө тусгагдаагүй бөгөөд Нийслэлийн хөрөнгө оруулалтаар 2012-2016 онд нийслэлийн хэмжээнд нийт 8 тэрбум 391.3 сая төгрөгийн өртөг бүхий 5-н усан спорт сургалтын төв байгуулахаар зорилт тавин ажилласнаас 2013 онд Баянзүрх, Багануур, 2014 онд Баянгол, Сонгинохайрхан дүүрэгт тус тус бариулж ашиглалтанд оруулсан. Хан-Уул дүүргийн Усан спорт сургалтын төвийн барилгын ажлыг “Пайонерийнг интернэйшнл” ХХК хийж гүйцэтгэн, Улсын комисс дүгнэлт гаргах шатандаа явж байна.

Нийслэлийн Засаг даргын 2012 оны А/364 дүгээр захирамжаар Нийслэлийн Засаг даргын Тамгын газарт зохион байгуулсан нийслэлийн дүүргүүдэд шинээр баригдах усан бассейнуудад /248.181.000 төгрөгийн/ тавилга, эд хогшил, тоног, төхөөрөмж нийлүүлэх БТТ-12/02 дугаар тендерт “Хустайн хишиг” ХХК, /36.935.000 төгрөгийн/ эмнэлгийн тоног төхөөрөмж нийлүүлэх ТТНА-13/01 тоот тендерт “Сүвэн-Уул” ХХК тус тус шалгарч гэрээнд заасан хугацаандаа Хан-Уул дүүргээс бусад дүүргүүдийн “Усан спорт сургалтын төвүүд”-дийн тавилга, эд хогшил, тоног төхөөрөмжийг хүлээлгэн өгсөн.

Хан-Уул дүүргийн усан бассейн ашиглалтанд ороогүйн улмаас бассейнд тавигдах тоног төхөөрөмж, эд хогшлыг хүлээн авах боломжгүй тул “Сүвэн-уул” ХХК, “Хустайн хишиг” ХХК-дын агуулахад хадгалуулах гэрээ байгуулан хадгалалт хийлгэсэн.

1. Нийслэл, дүүргийн биеийн тамир, спортын байгууллагуудын ажиллах орчин нөхцлийг сайжруулах зорилгоор Эрүүл мэндийн сайдад санал тавьж, 2012 оны улсын төсвөөс нийслэл, дүүргийн Биеийн тамир, спортын салбарт зориулж 300.0 сая төгрөгийн хөрөнгө оруулалтын асуудлыг шийдвэрлүүлэн, 2013 онд албан тасалгааны тавилга, компьютер, техник хэрэгслэлийг авч дүүргийн Биеийн тамир, спортын хороодод олголоо.
2. Монголын Мянганы Сорилтын Сангийн Эрүүл мэндийн төслийн “Төр, хувийн хэвшлийн түншлэлийн Идэвхитэй хөдөлгөөнийг дэмжих" ажлын багтай хамтран Нийслэлийн Биеийн тамир, спортын газраас “Биеийн тамир, спортын үйлчилгээг айл өрх, иргэн бүрт хүргэе” туршилтын төслийн хүрээнд 2012 оноос нийслэлийн нэг хороонд чийрэгжүүлэлтийн болон тоглоомын бичил талбайг байгуулахаар төлөвлөсний дагуу сонгон шалгаруулалт хийж, Баянзүрх дүүргийн 21-р хороонд 7.0 сая төгрөгийн өртөг бүхий чийрэгжүүлэлтийн болон тоглоомын бичил талбайг байгуулан 2013 оны 06 дугаар сарын 14-нд тус хорооны иргэдэд хүлээлгэн өглөө.
3. Олон улсын хөнгөн атлетикийн холбооны шугамаар Налайх дүүрэгт тавигдах олон улсын жишигт нийцсэн хөнгөн атлетикийн тартан замын зураг төслийг тендерээр шаргасан "Кадсүрвэй" ХХК хийж, суурийн ажлыг хийлгүүлэх тендер зарлан гүйцэтгэгчээр “Оч наран” ХХК шалгарч, 2014-2015 онд гүйцэтгэсэн. Дээрхи тартанан замыг Итали улсаас БНХАУ руу ачуулсан бөгөөд үүнд шаардагдах 430.0 ам.долларын 320.0 ам.долларыг Олон улсын Хөнгөн атлетикийн холбоо, үлдэгдэл 110.0 ам.доллар /бараа материал, мэргэжилтний ажлын хөлсний зардал/-ыг нийслэлийн төсвөөс санхүүжүүлж байна.

**Хоёр. Байгууллагын үндсэн үйл ажиллагааны хүрээнд**

**хийгдсэн ажлууд**

**1. Нийтийн биеийн тамир**

|  |  |  |  |
| --- | --- | --- | --- |
| Он |  | Арга хэмжээний тоо | Оролцсон  |
| байгууллагын тоо | хүний тоо |
| 2012 | НБТСГ | 32 | 1358 | 181296 |
| Дүүргүүд | 535 | 3855 | 312497 |
| Нийт | 567 | 5213 | 493793 |
| 2013 | НБТСГ | 34 | 2254 | 319731 |
| Дүүргүүд | 454 | 6526 | 331204 |
| Нийт | 488 | 8780 | 650935 |
| 2014 | НБТСГ | 35 | 2713 | 381395 |
| Дүүргүүд | 330 | 5440 | 274289 |
| Нийт | 365 | 8153 | 655684 |

**2. Биеийн тамир, спортын хамтлаг**

|  |  |  |  |
| --- | --- | --- | --- |
| Он | БТС-ын хамтлагийн тоо | Зохион байгуулсан арга хэмжээ | Оролцсон  |
| байгууллагын тоо | хүний тоо |
| 2012 | 572 | 66 | 853 | 19877 |
| 2013 | 663 | 85 | 900 | 32845 |
| 2014 | 645 |  |  |  |

**3. Спортын их наадмууд**

|  |  |  |
| --- | --- | --- |
| Он | Спортын наадмууд | Оролцсон |
| Спортын төрөл | иргэний тоо |
| 2012 | Нийслэлийн спортын XI их наадам | 20 төрөл, 3 үе шаттай,754 байгууллага | 15.422 иргэн |
| 2013 |  |  |  |
| 2014 |  |  |  |

**4. Спортын уралдаан тэмцээн**

|  |  |  |
| --- | --- | --- |
| Он | Спортын төрөл | Оролцогчдын тоо |
| 2012 | 12 төрлийн арга хэмжээ | 90.265 тамирчин |
| 2013 | 12 төрлийн арга хэмжээ | 101.200 тамирчин |
| 2014 | 18 төрлийн арга хэмжээ | 103.315 тамирчин |

**5. Нийслэлийн иргэдийн спортын наадам**

|  |  |  |
| --- | --- | --- |
| Он | Оролцсон | Зарцуулсан хөрөнгө |
| хорооны тоо | иргэний тоо |
| 2012 | 153 хороо, 6 төрөл, 5 шатлалтай | 13.923 иргэн | 10.700.000 төгрөг |
| 2013 | 153 хороо, 6 төрөл, 5 шатлалтай | 57.603 иргэн | 107.096.000 төгрөг |
| 2014 | 153 хороо, 8 төрөл, 5 шатлалтай | 84.080 иргэн | 190,010.000 төгрөг |

**6. Сурагчдын лиг сагсан бөмбөгийн тэмцээн**

|  |  |
| --- | --- |
| Он | Оролцсон |
| сургуулийн тоо | тамирчны тоо |
| 2012-2013 | 9 дүүрэг, 113 сургууль, 842 баг | 24454 тамирчин |
| 2013-2014 | 9 дүүрэг, 113 сургууль, 3288 баг | 36816 тамирчин |
| 2014-2015 | 9 дүүрэг, 121 сургууль, 4258 баг | 63814 тамирчин |

**7. Сурагчдын лиг волейболын тэмцээн**

|  |  |
| --- | --- |
| Он | Оролцсон |
| сургуулийн тоо | сурагчийн тоо |
| 2012-2013 | 9 дүүргийн 65 сургууль 3 үе шаттай | 1636 сурагч |
| 2013-2014 | 9 дүүргийн 65 сургууль 3 үе шаттай | 2112 сурагч |
| 2014-2015 | 9 дүүргийн 65 сургууль 3 үе шаттай | 2240сурагч |

**8. “Дуулиан-2020” залны хөлбөмбөгийн тэмцээн**

|  |  |  |
| --- | --- | --- |
| Он | Оролцсон | Зарцуулсан хөрөнгө |
| сургуулийн тоо | сурагчийн тоо |
| 2012-2013 | 6 дүүрэг, 10 насны ангилалаар, 88 сургууль | 12000 сурагч |  |
| 2013-2014 | 6 дүүрэг, 10 насны ангилалаар, 92 сургууль | 21000 сурагч | 80.000.000 төгрөгНЗД-ын захирамжаар |
| 2014-2015 | 6 дүүрэг, 10 насны ангилалаар, 118 сургууль | 30.000 сурагч | 82.700.000 төгрөг“Найрсаг Улаанбаатар” хөтөлбөр |

**Гурав. Иргэдэд үзүүлэх үйлчилгээ болон иргэдийн ая тухтай амьдрах**

**нөхцлийг сайжруулах чиглэлээр хийгдсэн ажлууд**

Нийслэлийн иргэдэд биеийн тамир, спортын төрийн үйлчилгээг шурхай үзүүлэх, иргэдийн ая тухтай амьдрах нөхцлийг сайжруулах чиглэлээр 2012 - 2015 онуудад дараахи ажлуудыг хийж гүйцэтгэсэн. Үүнд:

1. Нийслэлийн нэгдсэн [www.ub1234.mn](http://www.ub1234.mn) цахим хуудсанд нийслэлд хэрэгжүүлж буй биеийн тамир, спортын эрх зүйн баримт бичгүүд, нийслэл, дүүргийн Биеийн тамир, спортын газар, хороодын 97 ажилтан албан хаагчдын мэдээлэл, иргэдэд үзүүлэх биеийн тамир, спортын 18 үйлчилгээ, тэдгээр үйл ажиллагаатай холбоотой хуваарь, заавар, тайлан зэрэг мэдээллийг сайтад байршуулж, 2013-2015 онуудад мэдээ мэдэллийг тогтмол шинэчлэн олон нийтэд хүргэсэн.
2. “Ажлаа танилцуулах өдөр”-ийг 2012-2015 онуудад жилд 7 удаа зохион байгуулж, 10000 гаруй хүн хамрагдан үйлчлүүлж, 24 төрлийн тараах материалыг бэлтгэн гаргаж, иргэд олон нийтэд давхардсан тоогоор 15100 ширхэгийг тараан өгч танилцуулж, хэвлэл, мэдээллийн хэрэгслээр хамт олон нийтэд сурталчилан таниулж, тайлан мэдээг цаг тухай бүрт нь Нийслэлийн Засаг даргын тамгын газарт хүргүүлсэн.
3. Нийслэлийн Биеийн тамир, спортын газар нь 2012-2014 онуудад хэрэглэгчдээс авсан 2 төрлийн санал асуулгыг нэгтгэн дүгнэж дүн шинжилгээ хийсэн дүгнэлтийг үндэслэн тодорхой саналуудыг боловсруулан жил бүрийн байгууллагын төлөвлөгөөнд тусган хэрэгжүүллээ.
4. Манай байгууллагын санал асуулгад хамрагдсан хэрэглэгчийн өгсөн санал, хүсэлтийн дагуу биеийн тамир спортоор хичээллэх орчин нөхцлийг бүрдүүлэхэд чиглэгдсэн спортын барилга байгууламж, биеийн тамир, спорт, чийрэгжүүлэлтийн талбай, өвлийн улиралд мөсөн гулгуурын талбайг байгуулах, ажлын байрны дасгал, өвлийн биеийн тамир, спортын арга хэмжээ, спортын уралдаан тэмцээний арга хэмжээ, нийтийн биеийн тамирын арга хэмжээг цаашид телевиз, радио, хэвлэл мэдээллээр сурталчилж иргэдийг мэдээллээр хангах ажлыг чанаржуулж, тогтмолжуулах, иргэдийн спортын наадам, дугуйн аялалын төрлийг нэмж зохион байгуулах, аж ахуй нэгж, байгууллагуудын биеийн тамир, спортын хамтлагийн үйл ажиллагааг идэвхижүүлж мэргэжлийн удирдлагаар хангаж ажиллах зэрэг ажлуудыг хийж гүйцэтгэсэн.
5. Иргэд, байгууллагуудаас 2012-2015 онуудад ирүүлсэн биеийн тамир, спортын холбогдолтой нийт 33 санал, хүсэлт, өргөдөл, гомдлыг хүлээн авч шийдвэрлэж ирлээ.

**Дөрөв. Төсвийн хөрөнгийг хэмнэх, зардал багасгах чиглэлээр**

**хийгдсэн ажлууд**

Нийслэлийн Биеийн тамир, спортын үйл ажиллагаанд зориулан улсын болон нийслэлийн орон нутгийн төсвөөс хувөриласан төсвүүдийг зориулалтын дагуу үр ашигтай зарцуулж, хууль тогтоомжоор хориглосон үйл ажиллагааг явуулаагүй болно.

Нийгмийн даатгал, эрүүл мэндийн даатгал, ашгийн орлогын, албан татварын тооцоо тайланг цаг хугацаанд нь гаргаж өр төлбөргүй ажиллаж байна.

Байгууллагын үйл ажиллагаа, сургалт семинар зохион байгуулахад шаардагдах бичиг хэргийн материалыгхудалдан авч, бүх нийтийг хамарсан өдөрлөг, спортын уралдаан, тэмцээний диплом, мандат, анонс, цом, өргөмжлөл, медаль зэргээр ханган ажилласан.

Байгууллагын төсвийг нэмэгдүүлэх, уралдаан, тэмцээн, арга хэмжээний үр өгөөжийг дээшлүүлэх зорилгоор төрийн болон төрийн бус байгууллагуудтай арга хэмжээг удирдлага, зохион байгуулалт, хөрөнгө, санхүү, материаллаг баазын хувьд хамтран ажиллаж байна.

Мөн үргүй зардлыг багасгах, төсвийн хөрөнгийн ашиглалт, зарцуулалтанд тавих хяналтыг өндөржүүлж, төсвийн сахилгыг мөрдлөгө болгон ажиллаж байна.

**Тав. Шинээр санаачилж хийсэн ажил**

**2012 онд:**

1. Биеийн тамир, спортыг “Айл өрх иргэн бүрт хүргэх” уриан доор нийслэлийн иргэдэд биеийн тамир, спортын үйлчилгээг хүргэх загвар бүтцийг батлан энэхүү бүтцийнхээ дагуу нийслэлийн иргэдийн анхдугаар наадмыг зохион байгууллаа.
2. ММСС-тай хамтран нийслэлийн хэмжээнд иргэдийг халдварт бус өвчнөөс урдчилан сэргийлэх хөдөлгөөний идэвхийг нэмэгдүүлэх чиглэлээр хамтарсан төсөл хэрэгжүүлж 5 удаагийн сургалт, 4 удаагийн ТV нэвтрүүлгийг зохион байгууллаа.
3. Өсвөрийн тамирчид, хүүхэд багачуудыг биеийн тамир, спортоор хичээллэх сонирхолыг нэмэгдүүлэх, ур чадварыг дээшлүүлэх зорилгоор зуны амралт цугларалтыг хөр бөмбөг, сагсан бөмбөг, гимнастикийн кендамо төрлүүдээр нийслэлийн ногоон бүсийн зуслангуудад зохион байгуулав.
4. ЕБС-ийн “Сурагчдын лиг” волейболын Анхдугаар тэмцээнийг зохион байгуулсан.
5. Үндэсний спортыг хөгжүүлэх нийслэлийн төсөл хөтөлбөрийн зардалд 10.0 сая төгрөгийн зардлыг тусгуулан нийслэлийн иргэдийн дунд үндэсний болон орчин үеийн спортын төрлүүдээр спортын наадмыг 5 үе шаттай зохион байгуулж, ерөнхий боловсролын сургууль, цэцэрлэгийн дунд үндэсний спортыг сурталчилах “Шилдэг булан, шилдэг танхим шалгаруулах” болзол гарган дүгнэж байгууллагыг шалгаруулж шагналаа. Дээрх хөтөлбөрийн хүрээнд ЕБС, цэцэрлэгийн хүүхдүүдийн мэдлэг, багш нарын сургалтын материалд зориулж 3 төрлийн үндэсний спортын 1500ш зурагт плакат 2000ш гарын авлага зөвлөмж хэвлүүлж, нийтийн хүртээл болгов.
6. “Нийслэлд Биеийн тамир, спортын байгууллага байгуулагдсаны 50 жилийн ойг тэмдэглэн өнгөрүүлэх тухай” НИТХ-ийн 43-р тогтоол, НЗД-ын А/701-р захирамж гаргуулан, нийслэл, дүүргийн биеийн тамир, спортын байгууллагуудын түүхэн хөгжлийг харуулсан зурагт үзэсгэлэн, баримтат кино, ном хэвлүүлэн, 7 орны эрдэмтэн судлаачид оролцсон “Биеийн тамир, спорт-Хөгжил-Шинэчлэл” сэдэвт олон улсын эрдэм шинжилгээний онол практикийн хурал, баярын хурал, нийслэлээс төрсөн үе үеийн алдар цуутай тамирчид, ахмадуудын уулзалтыг зохион байгуулж, 30 гаруй хүнийг салбарын болон нийслэлийн шагнал, 200 хүнийг ойн медалиар шагнаж урамшүүллаа. Мөн ойн ажлын хүрээнд нийслэл, дүүргийн хэмжээнд биеийн тамир, спортын 20 гаруй арга хэмжээ, уралдаан тэмцээнийг явуулж, 5 удаагийн телевизийн нэвтрүүлэг, 3 удаа байгууллага хамт олныхоо үйл ажиллагааг сонингийн тусгай нүүр гарган сурталчиллаа.
7. Шилдэг биеийн тамирын хамтлагуудын ажилтай бусад байгууллага, хамт олныг очиж танилцуулан туршлагаас судлуулан ТЭЦ-3, СХД-ийн 110-р цэцэрлэгүүд дээр үзүүлэх ажлыг зохион байгууллаа.

**2013 онд:**

* ОХУ-ын Новосибирск хотод 2013 оны 06 дугаар сарын 10-наас 07 дугаар сарын 10-ны өдрүүдэд болсон “Спорт–Ур чадвар–Оюун ухаан” Олон улсын хүүхдийн Их наадамд Монгол улсаа төлөөлөн Нийслэлийн 9 дүүргийн 52 хүүхэд, 20 багш дасгалжуулагч, спортын 9 төрлөөр нийт 72 хүний бүрэлдэхүүнтэй баг тамирчид амжилттай оролцоод ирсэн.
* “Тал нутгийн Марафон -2013” олон улсын марафон гүйлтийн тэмцээнд Япон, АНУ, БНСУ, Франц, Монгол /Дархан-Уул, Говь-Алтай, Орхон, Дорнод, Ховд, Сэлэнгэ аймаг/ улсын нийт 500 орчим тамирчид оролцсон.
* Нийслэл, дүүргийн БТС-ын газар, хороодын ажилтан албан хаагчдын тэмцээнийг нийслэлийн Биеийн тамир, спортын газраас 2013 оны 01-р сарын 26-ны өдөр Налайх дүүргийн “Байтаг Богд” амралтын газар зохион явууллаа. Тэмцээнийг анх удаа өвлийн улиралд явуулсанаар онцлог жил болж, спортын 5 төрлөөр зохион байгуулан 10 дүүргийн 95 ажилтан албан хаагчид оролцлоо.
* "Спортлог Улаанбаатар" бүх нийтийн спортын өдөрлөг

**2014 он**

* “Найрсаг Улаанбаатар” цогц хөтөлбөрийн хүрээнд Нийслэлийн Засаг даргын 2014 оны А/161 дүгээр захирамжаар Монголд анх удаа олон хүн оролцсон “Улаанбаатар – Марафон” олон улсын гүйлтийг зохион байгуулж, сайтаар болон анкетаар 4155 хүн, гадаадын 34 хүн, нийслэлийн 9 дүүргийн 281 байгууллагын 12650 хүн нийт 16839 хүн хамруулсан.
* “Улаанбаатар марафон” олон улсын гүйлтэнд оролцогчдын бүртгэлийг анхлан цахимаар явуулсан.
* “Спортлог-Улаанбаатар” спортын гала тоглолтыг Нийслэлийн Биеийн тамир, спортын газраас удирдан Дүүргүүдийн Биеийн тамир, спортын хороод, Ерөнхий боловсролын сургуулиуд, Их, дээд сургууль, коллежууд, Спортын холбоод, Хэвлэл мэдээллийн байгууллагуудтай хамтран зохион байгуулж 120 байгууллагын 3500 гаруй хүүхэд, залуучууд, иргэдийг хамруулан оролцсон.
* Нийслэлийн 375 жилийн ойд зориулсан Үндэсний болон орчин үеийн спортын төрлүүдийг сурталчлах өдөрлөг “Эрхий мэргэн морин харваа”-ны тэмцээнийг 2014 оны 06 дугаар сарын 28-ны өдөр Өлзийт хороолол дахь “Хан Монгол” морьтны холбооны морин спорт сургалтын төвд зохион байгуулж морин харвааны тэмцээнд 25 байгууллагын 54 хүнийг оролцуулсан.
* Нийслэлийн ерөнхий боловсролын сургуулийн багш нарын ур чадварыг дээшлүүлэх “Өсвөрийн сагсан бөмбөгчдийг бэлтгэх” сэдэвт сургалт семинарыг 2014 оны 02 дугаар сарын 21-22-ны өдрүүдэд нийслэлийн 9 дүүргийн 64 сургуулийн 135 багш нар хамрагдсан. Сургалтын хөтөлбөрт тусгагдсаны дагуу сагсан бөмбөгийн техникийг өсвөр насны хүүхдүүдэд эзэмшүүлэх арга зүйн онолыг практиктай нь хослуулан хүүхдүүдийг бага наснаас нь сургаж хэвшүүлэхийн ач холбогдол, АНУ-ын мэргэжлийн зөвлөх багш Walls Alan Kaleo онол, практикийн хичээл заасан.

**2015 он**

* ЕБС-ийн “Сурагчдын лиг” сагсан бөмбөгийн Нийслэлийн шигшээ тэмцээнд шалгарсан ТОП-16 багуудын оноолт буюу сугалааг урьд нь техникийн зөвлөгөөн дээр хийчихдэг байсан бол энэ жил анх удаагаа нийслэлийн нутгийн захиргааны байгууллагуудын “Хангарид” ордонд хэвлэл мэдээллийн байгууллагын сэтгүүлчдийг оролцуулан олон улсын жишгээр нээлтэй, ил тод байдлаар хүндэтгэлтэйгээр зохион байгуулсан. Мөн ТОП-16 буюу шигшээд шалгарсан 96 багт батламжийг гардуулсан.
* Нийслэлийн Биеийн тамир, спортын газар нь "Юнайтэд Систем солюшн" ХХК-тай хамтран олон улсын жишгийн дагуу 10км, 21км 095м, 42км 195м-ийн зайд оролцсон гүйгчдийн амжилтыг тодорхойлдог чип (цахилгаан мэдрэгчтэй цаг), түүнд холбогдох тоног төхөөрөмжийг худалдан авч ашигласан нь шинэлэг ажил болсон.
* "Улаанбаатар-Марафон" олон улсын гүйлтийг зохион байгуулах тухай зар сурталчилгааг хамтран ажиллагч байгууллагуудын вэб хуудас, мэдээллийн сайт, facebook, LED дэлгэц, радио, телевиз, сониноор явуулж, гүйлтийн үйл ажилалагааг O TV, HTV, MNC HD Мэдээллийн суваг телевиз, TV-9, TM телевизүүд шууд дамжуулан үзүүлсэн бөгөөд 30 гаруй телевиз бичлэг хийн мэдээ сурталчилгааг олон нийтэд хүргэсэн.
* "Улаанбаатар-Марафон" олон улсын гүйлтэнд гадаадын зочид, төлөөлөгчид, тамирчдыг оролцуулах урилгыг НЗДТГ-ын Гадаад харилцаа, хамтын ажиллагааны хэлтэс, Нийслэлийн Аялал жуулчлалын газар, Монголын Үндэсний олимпийн хороогоор дамжуулан хөрш зэргэлдээ болон ах дүү хамтын ажиллагаатай 10 гаруй оронд хүргэсний дагуу БНХАУ-аас олон улс, тив, дэлхийн шагналт 3 тамирчин, Бутаны Вант улсын бүтэн марафоны аварга 2 тамирчин урилгаар ирж оролцсон нь энэхүү гүйлтийн цар хүрээ, чанарыг тодорхой харуулсан.
* Энэхүү гүйлтийг амжилттай зохион байгуулах, оролцогч дэмжигчдийн тоог нэмэгдүүлэх, сурталчилгаа мэдээллийг өргөжүүлэх, оролцогчдын тав тухтай орчинг бүрдүүлэх бэлтгэл ажлыг хангах ажлын хүрээнд Монгол Улсын Засгийн газар, салбарын яам агентлагууд, нийслэл, дүүргийн нутгийн захиргааны байгууллага, бүх шатны боловсрол, соёл, спортын байгууллага, хүчний байгууллага, дүүрэг, хороо, аж ахуйн нэгжүүд, спорт, урлаг соёлын одод, улс төр, нийгмийн олонд танигдсан алдар цуутай хүмүүс, иргэдийг уг гүйлтэд татан оролцуулах зорилгоор Нийслэлийн Засаг даргын нэрэмжит “Улаанбаатар Марафонд нэгдэцгээе” цомыг нийслэл, дүүргийн хэмжээнд 04 дүгээр сарын 06-наас 05 дугаар сарын 25-ны хооронд 50 хоногийн хугацаанд 400 гаруй байгууллагад аялуулсан.
* Уг гүйлтэнд оролцогчдыг идэвхжүүлэхийн тулд энэ онд анх удаа оролцогчдын дунд ивээн тэтгэгч байгууллагуудын сугалааг зохион байгуулж, азтаныг тодрууллаа.
* Гимнастрада
* Даншиг наадам

НИЙСЛЭЛИЙН БИЕИЙН ТАМИР,

СПОРТЫН ГАЗАР